**XIII/2024. (VI.24.) sz. Dékáni Körlevél**

**A Trefort-kerti kampusz nyári zárvatartásáról**

**Tisztelt Oktatótársaim!**

**Tisztelt Munkatársaim!**

A Karon 2024. évre tervezett kötelező éves épületgépész, elektromos szakipari munkák, éves nagytakarítás, II. féléves rovarirtás, tűz- és munkavédelmi felújítások és karbantartások elvégzése érdekében a kampusz épületeiben működési korlátozásokra, illetve épületbezárásokra kerül sor.

**Zárvatartás 2024. július 29. és augusztus 20. között**

A kampusz épületei 2024. július 29. és augusztus 20. között - a Múzeum krt. 4/A és az F épületeket kivéve - zárva lesznek.

A Múzeum krt. 4/A épület 2024. augusztus 12-16-ig lesz zárva. Az F épület 2024. augusztus 3-16-ig lesz zárva.

**Az elektromos hálózat karbantartása miatt július 17-én (szerda) a Múzeum krt. 6-8. Főépület és az Ifjúsági épület nem használható.** Mellékelten küldöm az épületek nyári villamos karbantartására vonatkozó ütemtervet.

Az épületekben a zárvatartás idején a munkavégzés értelemszerűen nem lehetséges.

Az épületekbe történő bejutás kivételesen sürgős esetben az Üzemeltetési Igazgatóságon keresztül, Zubek Zoltánnal (zubek.zoltan@kancellaria.elte.hu, 2104 mellék) egyeztetve lehetséges.

A szabadságok kiadásánál vegyék figyelembe 2/2016. (IV. 18.) számú rektori-kancellári együttes utasítást (a szabadságolási rendről, valamint a jelenlét és a távollét nyilvántartásáról) és ennek megfelelően írják ki a szabadságokat.

Ezúttal is felhívom figyelmüket arra, hogy munkatársaiknak tárgyévben kell kiadni a szabadságos napjaikat (az nem átvihető és nem megváltható), továbbá arra is, hogy a munkáltató kötelessége és felelőssége, hogy kiadja a munkatársak szabadságát.

A kampusz épületeiben a zárvatartási időszakon kívül is zajlanak majd a nyári karbantartás és éves nagytakarítás munkálatai.

**A parkolás rendje 2024. július 29. és augusztus 20. között**

2024. július 29. és augusztus 20. között nem lehet parkolni a kampusz területén, ez alól kizárólag a szolgálati autók képeznek kivételt.

**Az összes elektromos berendezés áramtalanítása, eszközök biztonságba helyezése a zárvatartási időszakra**

Kérem valamennyi oktatótársamat és munkatársamat, hogy a környezetükben működő valamennyi elektromos berendezést áramtalanítsa ***– hűtőt is –*** a zárvatartási időszakra. **Továbbá minden munkáltató által átadott eszközt helyezzenek biztonságba, zárják el azokat.**

**Egyúttal jelezzük, hogy minden év hasonló időszakában tervezzük az éves nagy karbantartást és ennek megvalósítása érdekében a zárvatartást.**

Köszönöm oktatástársaim és munkatársaim szíves együttműködését.

Budapest, 2024. június 24.

Üdvözlettel,

Dr. Bartus Dávid s.k.,

dékán